જેલના આગળનાં ભાગમાં કોર્ટનું કામ થાય છે. જેલનો આ ભાગ સામાન્ય જનતા માટે પણ ખુલ્લો રાખવામાં આવ્યો છે. અહીંયાંથી જેલની અંદરનો નજારો પણ જોઈ શકાય છે. આ જેલના પરિસરમાં બે શિલાલેખ પણ છે. એક શિલાલેખ પર અમેરિકાની સ્વતંત્રતાનાં ઘોષણા પત્રમાંથી લેવામાં આવેલ વાક્ય ” દરેક માણસ આઝાદ પેદા થાય છે અને એ દરેક જણ સમાજની ગરિમા અને સુખી જીવન માટે હકદાર છે.” લખ્યું છે. જ્યારે બીજા શિલાલેખમાં લખવામાં આવ્યું છે કે, ” પ્રત્યેક વ્યક્તિ કે જે પોતાની સ્વતંત્રતાથી વંચિત છે એમની સાથે પણ એના મૂળભૂત ગૌરવ અને સન્માન સાથે માનવીય વ્યવહાર કરવો જોઈએ.”